## Zakon o načinu raspodjele imovine i o statusu radnika regionalnih zajednica općina

### NN 19/1990 (3.5.1990.), Zakon o načinu raspodjele imovine i o statusu radnika regionalnih zajednica općina

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o načinu raspodjele imovine i o statusu radnika regionalnih zajednica općina

Proglašava se Zakon o načinu raspodjele imovine i o statusu radnika
regionalnih zajednica općina koji je Sabor Socijalističke Republike Hrvatske
donio na sjednicama Vijeća udruženog rada 25. travnja, Vijeća općina 25.
travnja i Društveno-političkog vijeća 25. travnja 1990. godine

Klasa : 011-01/90-01/55

Urbroj : 71-90-1

Zagreb, 27. travn ja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o načinu raspodjele imovine i o statusu radnika regionalnih zajednica općina

Član 1.

Ovim zakonom uređuje se način raspodjele imovine i status radnika regionalnih
zajednica općina. Pod imovinom regionalnih zajednica općina podrazurnijevaju
se njihove nekretnine, sredstva, prava i obaveze.

Član 2.

Nekretnine regionalnih zajednica općina, kao i prava i obaveze regionalnih
zaajednica općina u vezi s tim nekretninama, stečenim ili nabavljenim do
30. travnja 1986. godine, prenose se u cijelosti na Socijalističku Republiku
Hrvatsku.

Član 3.

Nekretnine regionalnih zajednica općina koje se ovim zakonom prenose
na Socijalističku Republiku Hrvatsku, mogu se koristiti za djelatnost zajednica
općina osnovanih u skladu s točkom 1. Amandmana XLIII na Ustav Socijalističke
Republike Hrvatske i za potrebe republičkih organa. Način korištenja nekretnina
iz stava 1. ovoga člana utvrđuje Izvršno vijeće Sabora. Organi i organizacije
koji će koristiti nekretnine snosit će troškove amortizacije i održavanje
nekretnina u odgovarajućem dijelu.

Član 4.

Pokretne stvari regionalnih zajednica općina nabavljenih do 30. travnja
1986. godine prenose se na Socijalističku Republiku Hrvatsku. Ukoliko se
u smislu točke 1. Amandmana XLIII na Ustav Socijalističke Republike Hrvatske
osnuju zajednice općina, pokretne stvari zajednica općina prenijet će se
na te zajednice općina u odgovarajućem dijelu.

Član 5.

Stanovi i stambene zgrade te prava i obaveze u vezi s njima, koji su
u smislu odredaba članova 9. i 10. Zakona o načinu raspodjele nekretnina,
sredstava, prava i obaveze dosadašnjih zajednica općina ("Narodne
novine", br. 55/86) preneseni na regionalnu zajednicu općina, prenose
se na Socijalističku Republiku Hrvatsku.

Član 6.

Nekretnine, sredstva, prava i obaveze regionalnih zajednica općina koja
su stečena ili nabavljena poslije 30. travnja 1986. godine, ukoliko se
u smislu točke 1. Amandmana XLIII na Ustav Socijalističke Republike Hrvatske
ne osnuju zajednice općina do 30. lipnja 1990. godine, prenose se na općine
udružene u zajednicu općina, u skladu s učešćem pojedine općine u financiranju
zajednice općina.

Član 7.

Rješenje o prijenosu nekretnina, sredstava, prava i obveza regionalnih
zajednica općina koja su stečena do 30. travnja 1986. godine donosi rukovodilac
republičkog organa uprave nadležnog za pravosuđe i upravu. Rješenje o prijenosu
nekretnina, sredstava, prava i obaveza regionalnih zajednica općina koja
su stečena ili nabavljena nakon 30. travnja 1986. godine donosi komisija
koju sporazumno imenuju općine udružene u zajednicu općina.

Član 8.

Preuzimanje i popis nekretnina, sredstava, prava i obaveza vrši se komisijski.
Komisija ima tri člana. U slučaju iz stava 1. ovoga člana komisiju imenuje
rukovodilac republičkog organa uprave nadležnog za poslove opće uprave,
a u slučaju iz stava 2. ovoga člana komisiju imenuju općine udružene u
zajednicu općina, s tim da u oba slučaja jednog člana delegira regionalna
zajednica općina.

Član 9.

Radnicima stručnih službi skupština i analitičko-planskih službi regionalnih
zajednica općina prestaje radni odnos 30. lipnja 1990. godine, u regionalnim
zajednicama općina.

Radnici iz stava 1. ovoga člana mogu se rasporediti bez natječaja u
zajednice općina te u organe uprave i stručne službe društveno-političkih
zajednica.

Na radnike iz stava 1. ovoga člana, koji ne budu raspoređeni u smislu
stava 2. ovog člana, shodno se primjenjuju odredbe članova 381. i 383.
Zakona o upravi.

Neraspoređene radnike iz stava 1. ovoga člana preuzet će 1. srpnja 1990.
godine Republički sekretarijat za pravosuđe i upravu. Odredbe ovoga člana
primjenjuju se i na radnike radnih zajednica Republičke konferencije i
konferencije zajednica općina Socijalističkog saveza radnog naroda Hrvatske,
Saveza udruženja boraca narodnooslobodilačkog rata Hrvatske i Saveza socijalističke
omladine Hrvatske.

Član 10.

Odredbe Zakona o načinu raspodjele nekretnina, sredstava, prava i obveza
dosadašnjih zajednica općina ("Narodne novine", br. 55/86) ostaju
na snazi u dijelu u kojem nisu u suprotnosti s ovim zakonom.

Član 11.

Dana 30. lipnja 1990. godine prestaje važiti Zakon o financiranju zajednica
općina ("Narodne novine", br. 54/86 i 27/87).

Član 12.

Ovaj zakon stupa na snagu osmoga dana nakon objave u "Narodnim
novinama", a primjenjuje se od dana donošenja odluke o prestanku zajednica
općina, odnosno od 1. srpnja 1990. godine, ukoliko zajednice općina ranije
ne prestanu s radom.

Broj : 010-05/90-01/01

Zagreb, 25. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr. Anđelko Runjić, v.r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 19/1990-383